
  С Ъ О Б Щ Е Н И Е
На основание чл. 23, ал. 4, т. 1 от ЗМСМА и съгласно чл. 13, т. 1 от Правилника за организация и дейността на Общински съвет, неговите комисии и взаимодействието му с Общинската администрация с. Борино, Председателят на Общински съвет с.Борино, обл.Смолян СВИКВА общинските съветници, кмета на общината  и кметове по населени места на редовно заседание на Общински съвет, което ще се проведе на 23.09.2026г. /сряда/ 13:30 часа в заседателната зала при следния

Проекто


Д Н Е В Е Н  Р Е Д:

       1.Докладна записка с вх. №74/05.08.2026г. от Зекир Велиев – Директор на СУ „Никола Вапцаров“, относно: Формиране на паралелки с брой ученици под определения минимум и осигуряване на допълнителни финансови средства за обезпечаване на учебния процес през учебната 2026/2027 година извън определените ЕРС, съгласно чл. 68, ал. 1, т. 2  и чл. 69, ал. 1 от Наредбата за Финансиране на институциите в системата на предучилищното и училищното образование

                                                                                                                    Док. Зекир Велиев                                                                                        

                                                                                   Диреткор на СУ „Никола Вапцаров“ 

     2.Докладна записка с вх. №73/05.08.2026г. от Зекир Велиев – Директор на СУ „Никола Вапцаров, относно: Предложение за включване на СУ ”Никола Й. Вапцаров“ с. Борино, обл. Смолян в списъка на защитените  училища  за учебната 2026/2027 година.
                                                                                                                    Док. Зекир Велиев                                                                                       

                                                                                    Директор на СУ „Никола Вапцаров

    3.Докладна записка с вх. №78/05.08.2026г. от Елка Иванова – Директор на ОУ „Отец Паисий“, относно: Броя на учениците по класове и сформиране на маломерни и слети паралелки за учебната 2026/2027г. 

                                                                                                                   Док. Елка Иванова                                                                                        
                                                                                           Диреткор на ОУ „Отец Паисий“
     4.Писмо с вх. №77/05.08.2026г. от Елка Иванова – Директор на ОУ „Отец Паисий“, относно: МОТИВИ ЗА НЕОБХОДИМОСТТА ОТ ЗАЩИТЕНО УЧИЛИЩЕ.
                                                                                                                 Док. Елка Иванова                                                                                        

                                                                                          Директор на ОУ „Отец Паисий“ 

     5. Докладна записка с вх. №75/05.08.2026г. от Мустафа Караахмед – Кмет на Община Борино, относно: Утвърждаване на групите и персонала при ДГ „Радост” – с. Борино, общ. Борино, обл. Смолян.

                                                                                                        Док. Мустафа Караахмед                                                                                        

                                                                                                         Кмет на Община Борино 

         6. Докладна записка с вх. №76/05.08.2026г. от Мустафа Караахмед – Кмет на Община Борино, относно: Предложение за включване в Списъка на защитените Детски градини на ДГ „Радост“ с. Борино, общ. Борино, обл. Смолян. 

                                                                                                         Док. Мустафа Караахмед                                                                                        

                                                                                                         Кмет на Община Борино 
         7. Предложение с вх. №90/03.09.2026г. от Мустафа Караахмед – Кмет на Община Борино, относно:  Ползване на временен безлихвен заем за реализация на договор BG05SFPR002-1.035-0014-C01,сключен по процедура чрез директно предоставяне BG05SFPR002-1.035 - ПОВИШАВАНЕ ГОТОВНОСТТА ЗА ПРЕДОТВРАТЯВАНЕ И ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ  по Програма „Развитие на човешките ресурси“.  
                                                                                                      Док. Мустафа Караахмед                                                                                        

                                                                                                         Кмет на Община Борино 
        8. Предложение с вх. №72/05.08.2026г. от Мустафа Караахмед – Кмет на Община Борино, относно:  Продажба на вещи частна общинска собственост, представляващи краен продукт – отпадъци, образувани от сепарирането и компостирането в инсталацията за предварително третиране и компостиране на ТБО, намираща се в м. „Гайтанина“, землище с. Барутин, общ. Доспат, в която Община Борино извозва битови отпадъци като член на РСУО Доспат, чрез провеждане на процедура за публичен търг.
                                                                                                         Док. Мустафа Караахмед                                                                                        

                                                                                                         Кмет на Община Борино 

        9. Текущи.
Каним Ви да вземете участие в работата на заседанието!

    Сейди Шерифов

 /Председател на Общински съвет Борино/ 

Изх. № 168/06.07.2026 г.

           ДО КМЕТА 

           НА ОБЩИНА БОРИНО

           ОБЛ. СМОЛЯН

копие:


ДО ПРЕДСЕДАТЕЛЯ


НА ОБЩИНСКИ СЪВЕТ


БОРИНО

Д О К Л А Д Н А   З А П И С К А

от ЗЕКИР ДЖАМАЛОВ ВЕЛИЕВ

Директор на СУ „Никола Й. Вапцаров“ – с. Борино

ОТНОСНО: формиране на паралелки с брой ученици под определения минимум и осигуряване на допълнителни финансови средства за обезпечаване на учебния процес през учебната 2026/2027 година извън определените ЕРС, съгласно чл. 68, ал. 1, т. 2  и чл. 69, ал. 1 от Наредбата за Финансиране на институциите в системата на предучилищното и училищното образование

УВАЖАЕМИ ГОСПОДИН КМЕТ, 

УВАЖАЕМИ ГОСПОДИН ПРЕДСЕДАТЕЛ,

Във връзка с подготовката на новата учебна 2026/2027 година в СУ „Никола. Й. Вапцаров“ – с. Борино броят на паралелките и учениците в тях се очаква да бъдат разпределени, както следва:

	№

по ред
	КЛАС
	ПРОГНОЗЕН БРОЙ 

УЧЕНИЦИ

	1.
	Първи клас
	                 13

	2.
	Втори клас
	                   8

	3.
	Трети клас
	 8

	4.
	Четвърти клас
	                 14

	5.
	Пети клас
	  7

	6.
	Шести клас
	13

	7.
	Седми клас
	  8

	8.
	Осми клас
	  7

	9.
	Девети клас
	  8  

	10.
	Десети клас
	                   6

	11.
	Единадесети клас
	11

	12.
	Дванадесети клас
	  9

	Общо /І-ХІІ/
	               112


От приложената таблица за прогнозния брой на учениците в І-ХІІ клас в СУ „Никола Вапцаров“ – с. Борино за учебната 2026/2027 година се очертават 7 маломерни паралелки – І, ІІ, ІІІ, ІV, V, VІ, VІІ клас.

1. Съгласно чл. 68, ал. 1, т. 2 (Изм. и доп. – ДВ, бр. 31 от 2018 г., в сила от 01.01.2018 г.) от Наредбата за Финансиране на институциите в системата на предучилищното и училищното образование: Изключения от минималния брой на децата в групите и съответно на учениците в паралелките се допускат в неспециализирани и специализирани училища, когато броят на учениците в паралелка от I до ХII клас е не по-малко от 10. 

В обхвата на този член от Наредбата попадат 3 маломерни паралелки – І, ІV и VІ  клас, за които предлагам дофинансиране, съгласно чл. 68, ал. 2 т. е. изключенията по ал. 1, т. 2 - 4 се допускат с разрешение на финансиращия орган, ако са осигурени допълнителни средства за обезпечаване на учебния процес извън определените по стандарти за съответната дейност, при условията на ал. 3 – 6 /при условие, че училището не бъде одобрено за защитено/.
2. Съгласно чл. 69, ал. 1(Доп. – ДВ, бр. 31 от 2018 г., в сила от 01.01.2018 г.): Паралелка с по-малко от 10 ученици в неспециализирани и спортни училища може да се формира в особени случаи след разрешение на началника на регионалното управление на образованието, ако са осигурени допълнителни средства за обезпечаване на учебния процес извън определените по стандарти за съответната дейност, изчислени по реда на чл. 68, ал. 4 - 7 при спазване на изискването на чл. 68, ал. 3.
По силата на този член, предлагам дофинансиране на 4 маломерни паралелки, чиито брой е под 10 ученици – ІІ, ІІІ, V и VІІ клас. За формирането им е необходимо и разрешение от началника на РУО – гр. Смолян, съгласно чл. 69, ал. 2 и ал. 3 от Наредбата за Финансиране на институциите в системата на предучилищното и училищното образование

3. По реда на чл.71, ал.1 и ал.4 от Наредбата за Финансиране на институциите в системата на предучилищното и училищното образование чл.20, ал.1 и чл.21, ал.1 и ал.2 от Раздел ІІІ на Наредба №10/01.09.2016 г. за организация на дейностите в училищното образование и постъпили заявления на учениците и родителите, предлагам за учебната 2026/2027 година да се сформират 3 групи за целодневна организация на учебния ден, както следва:
	№

по ред
	Група ЦДОУД
	ПРОГНОЗЕН БРОЙ 

УЧЕНИЦИ

	1.
	Сборна (І+ІІ клас)
	21

	2.
	Сборна (ІІІ+ІV клас)
	22

	3.
	Сборна (V+VІ+VІІ клас)
	17

	Общо І-VІІ кл.
	60


В заключение предлагам Общински съвет – Борино да приеме следните решения:

1. На основание чл. 68, ал. 1, т. 2  и чл. 69, ал. 1 от Наредбата за Финансиране на институциите в системата на предучилищното и училищното образование Общински съвет – Борино утвърждава за учебната 2026/2027 година 12 /дванадесет/ паралелки в СУ „Никола Й. Вапцаров“ – с. Борино, както следва:

	№

по ред
	КЛАС
	ПРОГНОЗЕН БРОЙ 

УЧЕНИЦИ

	1.
	Първи клас
	13

	2.
	Втори клас
	                   8

	3.
	Трети клас
	 8 

	4.
	Четвърти клас
	14

	5.
	Пети клас
	  7

	6.
	Шести клас
	 13

	7.
	Седми клас
	   8

	8.
	Осми клас
	  7

	9.
	Девети клас
	  8  

	10.
	Десети клас
	  6

	11.
	Единадесети клас
	 11

	12.
	Дванадесети клас
	   9

	Общо /І-ХІІ/
	112


2. На основание чл. 68, ал. 1, т. 2 (Изм. и доп. – ДВ, бр. 31 от 2018 г., в сила от 01.01.2018 г.) от Наредбата за Финансиране на институциите в системата на предучилищното и училищното образование, Общински съвет – Борино утвърждава за учебната 2026/2027 година като изключения от минималния брой на децата в групите и съответно на учениците в паралелките се допускат в неспециализирани и специализирани училища, когато броят на учениците в паралелка от I до ХII клас е не по-малко от 10 ученици, както следва:






  І клас – 13 ученици







ІV клас – 14 ученици







VІ клас – 13 ученици

                                                                       ХІ клас – 11 ученици                  
3. На основание чл. чл. 69, ал. 1(Доп. – ДВ, бр. 31 от 2018 г., в сила от 01.01.2018 г.) от Наредбата за Финансиране на институциите в системата на предучилищното и училищното образование, Общински съвет – Борино утвърждава за учебната 2026/2027 година паралелки с по-малко от 10 ученици в неспециализирани и спортни училища може да се формира в особени случаи след разрешение на началника на регионалното управление на образованието, ако са осигурени допълнителни средства за обезпечаване на учебния процес извън определените по стандарти за съответната дейност, изчислени по реда на чл. 68, ал. 4 - 7 при спазване на изискването на чл. 68, ал. 3., както следва:

   ІІ клас – 8 ученици                                                             

  ІІІ клас – 8 ученици

                                                              V клас – 7 ученици






 VІІ клас – 8 ученици

4. На основание чл.20, ал.1 и чл.21, ал.1 и ал.2 от Раздел ІІІ на Наредба № 10/01.09.2016 г. за организация на дейностите в училищното образование и чл.71, ал.1 и ал.4 от Наредбата за Финансиране на институциите в системата на предучилищното и училищното образование, Общински съвет – Борино утвърждава за учебната 2026/2027 година групи за ЦДОУД, както следва:

	№

по ред
	Група ЦДОУД
	ПРОГНОЗЕН БРОЙ 

УЧЕНИЦИ

	1.
	Сборна (І+ІІ клас)
	21

	2.
	Сборна (ІІІ+ІV клас)
	22

	3.
	Сборна (V+VІ-VІІ клас)
	17

	Общо І-VІІ кл.
	60


С уважение,

ЗЕКИР ВЕЛИЕВ

Директор

на СУ „Н. Й. Вапцаров“

с. Борино
Изх. № 169/06.07.2026 г.

ДО КМЕТА

НА ОБЩИНА БОРИНО 

С. БОРИНО
ОБЛ. СМОЛЯН

Копие:

ДО ПРЕДСЕДАТЕЛЯ
НА ОБЩИНСКИ СЪВЕТ 

С. БОРИНО
ОБЛ. СМОЛЯН

ДОКЛАДНА ЗАПИСКА
от Зекир Джамалов Велиев

Директор на СУ „Никола Й. Вапцаров“ – с. Борино

ОТНОСНО: Предложение за включване на СУ ”Никола Й. Вапцаров“ с. Борино, обл. Смолян в списъка на защитените  училища  за учебната 2026/2027 година
УВАЖАЕМИ ГОСПОДИН КМЕТ,
УВАЖАЕМИ ГОСПОДИН ПРЕДСЕДАТЕЛ,
 На основание чл. 54, ал. 2 от Закона за предучилищното и училищното образование и в изпълнение на чл. 5 от Постановление № 121 на Министерския съвет от 23.06.2017 г. за приемане на критерии за определяне на защитените детски градини и защитените училища и на условия и ред за тяхното допълнително финансиране, внасям за разглеждане проект на Решение на Общински съвет Борино за включване на Средно училище „Никола Йонков Вапцаров“ – с. Борино в Списъка със защитените училища в Република България за учебната 2026/2027 година.
МОТИВИ ЗА НЕОБХОДИМОСТТА ОТ ЗАЩИТЕНО УЧИЛИЩЕ

1. Гарантиране на изпълнението на една от основните задачи в образователната политика - осигуряване на нормален и равен достъп до образование на учениците в задължителна училищна възраст и придобиване на средно образование в единственото за община Борино средно училище, каквото е СУ „Никола Й. Вапцаров“ – с. Борино. 

2. Динамиката в демографските и миграционните процеси, характерни за община Борино през последните години обуславят намаляване на децата, подлежащи на задължително училищно обучение, а в условията на демографска и икономическа криза все повече се засилва ролята на държавата и общината като гарант за пълен обхват на децата от малките планински населени места в задължително предучилищно и училищно обучение. Средищните и защитените училища са модел на финансиране на образователната институция, в която се очертава компромиса между целите на образователната политика за качество и ефективност и осигуряване на равен достъп до образование на всички ученици. Въвеждането на този модел в системата на образованието и прилагането на единните стандарти за издръжка на малките училища в слабо населените планински райони с изчерпан потенциал за оптимизиране на училищната мрежа, дават възможност за съществуването на тези училища.

3. Средно училище „Никола Йонков Вапцаров“ – с. Борино има свой облик и наложена над 100 годишна традиция в образователното дело в Община Борино. През учебната 2025/2026 година в него се обучават 110 ученици от І до ХІІ клас от с. Борино, с. Чала и с. Ягодина. За учениците от с. Чала е подсигурен ежедневен транспорт.
4. В резултат на демографския срив и икономическата миграция броя на учениците през годините непрекъснато спада, очакваният брой на учениците за учебната 2026/2027 година е 112, което е с 2 ученици повече в сравнение с изминалата учебна 2025/2026 година.
5.  Материалната база е обновена и отговаря на нормативните изисквания и повишените потребности в образователния процес. Училището разполага с достатъчно учебни стаи, 2 модерни СТЕМ кабинета, оборудван закрит физкултурен салон и площадка на открито, както и голям вътрешен училищен двор. Капацитетът на училището е голям – минимум 300 ученици.

6. Обучават се деца от различни етноси, преобладават билингвите ученици с майчин език – турски език -  различен от българския. Обучението се провежда в една смяна. Осигурен е необходимия педагогически и непедагогически персонал. Осигурена е безплатна закуска за учениците от І до ІV клас. Училището осигурява целодневна организация на учебния ден за учениците от І до VІІ клас. Учениците са включени в проекти за извънкласни дейности.

7. Промени в броя на учениците и паралелките от І до ХІІ клас за 5-годишен период:
	Учебна година
	Брой ученици
	Брой паралелки

	2022/2023
	131
	12

	2023/2024
	122
	12

	2024/2025
	113 
	12

	2025/2026
	110
	12

	2026/2027
	112 /прогнозен брой/
	12


Имайки предвид състоянието на училищната мрежа и негативната динамика на демографските процеси в община Борино през последните 5 учебни години и с оглед на това, че СУ „Никола Й. Вапцаров“ е единственото средно училище в общината, в изпълнение на ПМС на МС № 121/23.06.2017 г. за приемане на критерии за определяне на защитените детски градини и защитените училища и на условия и ред за тяхното допълнително финансиране, 

ПРЕДЛАГАМ: 
1. Средно училище „Никола Йонков Вапцаров“ – с. Борино, община Борино, област Смолян  да бъде включено в списъка със защитени училища в Република България за учебната 2026/2027 година.

С уважение,

ЗЕКИР ВЕЛИЕВ

Директор 

на СУ „Н. Й. Вапцаров“

с. Борино
ДО

ПРЕДСЕДАТЕЛЯ 

НА ОБЩИНСКИ СЪВЕТ

С. БОРИНО

ДО

КМЕТА

НА ОБЩИНА

С. БОРИНО

Д О К Л А Д Н А  З А П И С К А

От

Елка Димитрова Иванова – директор на ОУ „Отец Паисий“

с. Ягодина,общ.Борино,обл.Смолян

ОТНОСНО: Броя на учениците по класове и сформиране на маломерни и слети паралелки за учебната 2026/2027г. 


І.През учебната 2026/2027г. в ОУ „Отец Паисий“,с.Ягодина ще се обучават общо 5 ученици разпределени по класове,както следва:

І клас – 1 ученик                                               V клас –1 ученик

ІІ клас – 2 ученици                                            VІ клас – 0 ученици

ІІІ клас – 1 ученици                                           VІІ клас – 0  ученици

ІV клас – 0 ученици

На основание чл.68,ал.1,т.1 от Наредбата за Финансиране на институциите в системата на предучилищното и училищното образование,приета с ПМС №129/05.09.2017г., по решение на Общински съвет,в ОУ „Отец Паисий“,с.Ягодина е възможно сформирането на следните слети и маломерни паралелки за учебната 2026/2027г.:

1.  І  - III клас – слята  с 2 ученици                     

2. II  клас – самостоятелна с 2 ученици 
3. V клас - самостоятелна с 1   ученици                    

ІІ.По реда на чл.71,ал.1 и ал.5 от Наредбата за Финансиране на институциите в системата на предучилищното и училищното образование и чл.21,ал.1 и ал.3 от Раздел ІІІ на Наредба № 10/01.09.2016г. за организация на дейностите в училищното образование и постъпили заявления на учениците и родителите, предлагам да се сформира една група за целодневна организация на учебния ден.
І група целодневна организация на учебния ден – І до V клас – 5 ученици

На основание чл.68, ал.1,т.1;чл.71,ал.1 и ал.5 от Наредбата за Финансиране на институциите в системата на предучилищното и училищното образование,приета с ПМС №129/05.09.2017г.;чл.21,ал.1 и ал.3 от Раздел ІІІ на Наредба № 10/01.09.2016г. за организацията на дейностите в училищното образование, предлагам Общински съвет,с. Борино да вземе следните решения:

1. Общински съвет,с.Борино дава съгласие в ОУ „Отец Паисий“,с.Ягодина да бъдат сформирани 2 /две/ самостоятелни маломерни паралелки и 1 /една/ слята,  както са описани по-горе.

2. Общински съвет,с.Борино дава съгласие в ОУ „Отец Паисий“,с.Ягодина да бъде сформирана 1 група за целодневна организация на учебния ден.

Директор:………………………..


Елка Иванова

ДО 

КМЕТА

НА ОБЩИНА 

С.БОРИНО
ДО

ПРЕДСЕДАТЕЛЯ

НА ОБЩИНСКИ СЪВЕТ

С.БОРИНО

МОТИВИ ЗА НЕОБХОДИМОСТТА ОТ ЗАЩИТЕНО УЧИЛИЩЕ

1. Наименование на училището и адрес:

             Основно училище „Отец Паисий“

             с.Ягодина,общ.Борино,обл.Смолян

2. Степен на образование:

             Основно образование

3. В ОУ „Отец Паисий“ за учебната 2026/2027г. броят на учениците,които следва да постъпят е 5.

4. Село Ягодина е крайна точка на еднолентов път с 1200 м надморска височина и значителна денивелация. Еднолентовият път от селото до най-близкият двулентов път е 8 км, а до най-близкото друго училище е на 15 км. Участъци от този еднолентов път са с остри  завои, разположени покрай реката и части от тях не са обезопасени с мантинели или други съоръжения, няма банкети и отводняване. През зимата става още по-зле, при всеки по-голям снеговалеж има падащи дървета и камъни по пътя.

5. Училището е единствено на територията на населеното място и по цялото дефиле на река Буйновска. Тук се обучават и деца от с. Буйново, намиращо се на 10 км от с. Ягодина и със закриване на училището, децата от три населени места  се обричат да нямат достъп  до   образование.

6. Демографския срив е голям.
7. ОУ-с.Ягодина има капацитет да поеме 80 ученици.
8. Здравно-хигиенните условия са добри, саниторно-хигиенните възли с канализация. Във всяка класна стая има вода. 

9. Има нова, модерна  спортна площадка за футбол, волейбол и тенис на корт. Има приспособена стая за часовете по физкултура.
10. Има кухня и столова с капацитет за хранене на 40 ученици.

На основание чл.54, ал.2 от Закона за предучилищното и училищното образование; чл.17,ал.1,т. 3 и чл.21,ал.1,т.23 от ЗМСМА и в съответствие с критериите за защитено училище от ПМС № 121/23.06.2017г., предлагам Общински съвет,с. Борино да вземе следното решение:

1. Общински съвет,с. Борино дава съгласие ОУ „Отец Паисий“,с. Ягодина да бъде защитено училище.

Директор:…………………


Елка Иванова

Изх. №……….

………………… г. 

ДО

Г-Н СЕЙДИ ШЕРИФОВ

ПРЕДСЕДАТЕЛ  НА

ОБЩИНСКИ СЪВЕТ 

С. БОРИНО

ДОКЛАДНА ЗАПИСКА 

от Мустафа Караахмед

Кмет на Община Борино 

Относно: Утвърждаване на групите и персонала при ДГ „Радост” – с. Борино, общ. Борино, обл. Смолян.



УВАЖАЕМИ ГОСПОДИН ШЕРИФОВ, 



УВАЖАЕМИ ДАМИ И ГОСПОДА СЪВЕТНИЦИ,


На основание чл. 20 от Наредба № 5 от 03.06.2016 г. за Предучилищно образование, във връзка с чл.256, ал.1, т. 1 и т. 2 и чл.257, ал.1 и ал. 2 от Закона за предучилищното и училищното образование, за учебната 2026/2027 год. и Докладна записка с изх. № 136 от 14.07.2026 год.  на г-жа Гюлбеяз Кафа –Директор на ДГ „Радост” с. Борино, Предлагам Общинският съвет да я разгледа и да вземе необходимите решения.

Приложение: 1. Докладна записка на г-жа Гюлбеяз Кафа

Мустафа Караахмед

Кмет на Община Борино

Изготвил: Р. Караилиева
Н-к отдел „ОКЕТОПЕСДС”
Изх. №…………..

…………………. г. 

ДО 

Г-Н  СЕЙДИ ШЕРИФОВ
ПРЕДСЕДАТЕЛ НА 

ОБЩИНСКИ СЪВЕТ 

С. БОРИНО

ДОКЛАДНА ЗАПИСКА 

от Мустафа Караахмед
Кмет на Община Борино

Относно: Предложение за включване в Списъка на защитените Детски градини на ДГ „Радост“ с. Борино, общ. Борино, обл. Смолян. 


УВАЖАЕМИ ГОСПОДИН ШЕРИФОВ, 


УВАЖАЕМИ ДАМИ И ГОСПОДА СЪВЕТНИЦИ, 

Съгласно чл. 54 (1) от Закона за предучилищното и училищното образование, защитена е детска градина, закриването на която би довело до нарушаване на достъпа до образование на деца в задължителна предучилищна възраст, които са 26 за учебната 2026/2027 година в ДГ „Радост“ с. Борино. 

Постановление №121 на МС от 23.06.2017 г., разглежда критериите за определяне на защитена детска градина в Република България, както и условията и реда за тяхното допълнително финансиране.

Съгласно чл. 1, ал. 4 на ПМС №121, в планинските райони километрите се изчисляват на базата на разстоянието до най-близката детска градина, които организират задължително предучилищно образование, умножено по приравнителен коефициент, отчитащ средната разчлененост на релефа и средната надморска височина. За Община Борино този коефициент е 1,36.

На основание упоменатите изисквания, на които трябва да отговаря една детска градина, Предлагам за 2026/2027 учебна година за защитена детска градина да бъде определена:

• ДГ „Радост“ с. Борино.

Във връзка с гореизложеното и на основание чл. 17, ал. 1, т. 3 и чл. 21, ал. 1, т. 23 от ЗМСМА, чл. 53 (1) и чл. 54 ал. 1 от Закона за предучилищното и училищното образование, в съответствие с критериите за защитена детска градина от ПМС №121 от 23.06.2017 г., Предлагам Общинският съвет да вземе следното

РЕШЕНИЕ:

1. Дава съгласие за включване в Списъка на защитените детски градини на ДГ „Радост“ с. Борино, общ. Борино, обл. Смолян
2. Упълномощава Кмета на общината да предложи на Министъра на образованието и науката да утвърди за защитено детското заведение по т. 1 от настоящото решение. Предложението да съдържа предвидената в чл. 5, ал. 3 от ПМС №121 от 23.06.2017 г. информация.
Мустафа Караахмед

Кмет на Община Борино 

Изготвил: Р. Караилиева

Н-к отдел „ОКЕТОПЕСДС”

Изх. № ………./……………

До 

Г- н Сейди Шерифов

Председател на Общински съвет с. Борино

ПРЕДЛОЖЕНИЕ 

от

Мустафа Шабан Караахмед

Кмет на Община Борино, обл. Смолян

     УВАЖАЕМИ ГОСПОДИН ПРЕДСЕДАТЕЛ,

    УВАЖАЕМИ ГОСПОЖИ И ГОСПОДА СЪВЕТНИЦИ,

   ОТНОСНО: Ползване на временен безлихвен заем за реализация на договор BG05SFPR002-1.035-0014-C01,сключен по процедура чрез директно предоставяне BG05SFPR002-1.035 - ПОВИШАВАНЕ ГОТОВНОСТТА ЗА ПРЕДОТВРАТЯВАНЕ И ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ  по Програма „Развитие на човешките ресурси“  
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА  ОБЩИНСКИ СЪВЕТНИЦИ,

 
Община Борино е бенефициент по Договор BG05SFPR002-1.035-0014-C01 за предоставяне на безвъзмездна финансова помощ по процедура BG05SFPR002-1.035 - ПОВИШАВАНЕ ГОТОВНОСТТА ЗА ПРЕДОТВРАТЯВАНЕ И ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ  по Програма „Развитие на човешките ресурси“  

Проектът предвижда осигуряване на специализирано пожарно и спасително оборудване и защитни средства с цел повишаване готовността за реакция при природни бедствия,пожари и други извънредни ситуации и отстраняване на последиците от тях,чрез подобряване на капацитета на териториалните звена на ГД „Пожарна безопасност и защита на населението“ и доброволните формирования към община Борино. За своевременното изпълнение на предвидените дейности е необходимо да бъде осигурен временен финансов ресурс до възстановяване на извършените разходи от финансиращия орган. Предоставянето на временен безлихвен заем ще обезпечи изпълнението на проекта в съответствие с договорените срокове и условия, като средствата ще бъдат възстановени след одобряване и изплащане на заявените разходи по проекта.

С оглед на изложеното предлагам Общинския съвет-Борино да даде съгласие за ползване на временен безлихвен заем в размер до 27 000 евро необходим за осигуряване на текущото изпълнение на проекта.

Във връзка с гореизложеното, предлагам да вземете следното 

РЕШЕНИЕ:

На основание чл.21, ал.1, т.6 и т.23, предложение 1 и ал.2 от Закона за местното самоуправление и местната администрация, чл.104, ал.1, т.5 от Закона за публичните финанси, Общински съвет – Борино: 

1. Дава съгласие да бъде ползван временен безлихвен заем в размер до 27 000 € (двадесет и седем хиляди евро) за изпълнение на проект: „ПОВИШАВАНЕ ГОТОВНОСТТА ЗА ПРЕДОТВРАТЯВАНЕ И ОВЛАДЯВАНЕ НА БЕДСТВИЯ, ПОЖАРИ И ИЗВЪНРЕДНИ СИТУАЦИИ“  по Програма „Развитие на човешките ресурси “, Договор BG05SFPR002-1.035-0014-C01, финансиран по Програма „Развитие на човешките ресурси . Средствата да бъдат взети от наличните целеви средства.
2. След възстановяване на средствата от финансиращия орган временният безлихвен заем да бъде възстановен по бюджета на Община Борино.
МУСТАФА КАРААХМЕД
     Кмет на Община Борино

Изх.№…………/………….2026 г.

ДО

ПРЕДСЕДАТЕЛЯ 

НА ОБЩИНСКИ СЪВЕТ

С. БОРИНО

П Р Е Д Л О Ж Е Н И Е

от 

МУСТАФА КАРААХМЕД – Кмет на община Борино

Относно: Продажба на вещи частна общинска собственост, представляващи краен продукт – отпадъци, образувани от сепарирането и компостирането в инсталацията за предварително третиране и компостиране на ТБО, намираща се в м. „Гайтанина“, землище с. Барутин, общ. Доспат, в която Община Борино извозва битови отпадъци като член на РСУО Доспат, чрез провеждане на процедура за публичен търг
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ СЪВЕТНИЦИ,

Като член на Регионално сдружение за управление на отпадъците Доспат, Община Борино извозва битови отпадъци на регионалното депо за ТБО с. Барутин. Вследствие на сепарирането и компостирането от иснталацията за предварително третиране и компостиране на ТБО, се образува краен продукт – отпадъци /пластмаса, стъкло, хартия, компост/, които са вещи частна общинска собственост. За продажбата на тези  отпадъци е необходимо провеждането на публичен търг.

Предвид гореизложеното и на основание чл.21, ал.2,от ЗМСМА,  и във врзка с чл. 21, ал.1, т. 8 от ЗМСМА както и чл.35, ал1 от Закона за Общинската собственост и чл. 6, ал1 и ал.2, от Наредбата за реда за придобиване, управление и разпореждане с общинско имущество на Община Борино,предлагам  Общинския съвет Борино да приеме следното   

РЕШЕНИЕ

1.        Общински съвет Борино дава съгласие  за продажба на вещи частна общинска собственост, представляващи краен продукт – отпадъци, образувани от сепарирането и компостирането в инсталацията за предварително третиране и компостиране на ТБО, намираща се в м. „Гайтанина“, землище с. Барутин, общ. Доспат, в която Община Борино извозва битови отпадъци като член на РСУО Доспат, чрез провеждане на процедура за публичен търг.

2.       Вещите общинска собственост, представляващи краен продукт – отпадъци по т.1 по фракции и в прогнозни количества са както следва:

	№
	Вид на сепарирания отпадък
	Код на отпадъка
	Количество в тонове
	Начална тръжна цена лв/тон

	1
	Хартия и картон
	19 12 01
	29,535  т
	60

	2
	Черни метали
	19 12 02
	 4,719 т
	100

	3
	Цветни метали
	19 12 03
	 1,023 т
	500

	4
	Стъкло
	19 12 05
	2,556 т.
	40

	5
	Пластмаса полиетилен висока плътност
	19 12 04 HDPE
	 1,896 т
	160

	6
	Пластмаса полиетилен ниска плътност цветна
	19 12 04 LDPEц
	3,698 т
	80

	7
	Пластмаса полиетилен ниска плътност безцветна
	19 12 04 LDPEб
	5, 370 т
	100

	8
	Пластмаса полиетилен тарафталат безцветен
	19 12 04 PETб
	7,524 т
	350

	9
	Пластмаса полиетилен тарафталат син
	19 12 04 PETс
	1,196 т
	200

	10
	Пластмаса полиетилен тарафталат зелен
	19 12 04 PETз
	2,149 т
	120

	11
	Пластмаса твърда полипропилен
	19 12 04 РР
	4,770 т.
	110


Началната тръжна цена е определена от лицензиран оценител. 

3.       При неявяването на кандидати на търга и прекратяването му поради тази причина, разрешава продажбата на вещите по чл.69, ал.2 от Наредбата за реда за придобиване, управление и разпореждане с общинско имущество на Община Борино.

4.    Упълномощава кмета на община Борино – г-н Мустафа Караахмед, да проведе процедурите по т. 1 - т. 4 от настоящото решение, както и сключването на договори за продажба, като в същите следва изрично да е посочена честотата на извозване на вещите частна общинска собственост, представляващи краен продукт – отпадъци. При необходимост и по своя преценка кмета на Община Борино може да упълномощи трето лице за провеждането на процедурите.

МУСТАФА КАРААХМЕД

Кмет на община Борино

